שמורת טבע נחל קנה

ממוזער|נוף בשמורה. על ההר נראית קרני שומרון
שמורת טבע נחל קנה היא שמורת טבע הכוללת את נחל קנה, אחד מנחלי האיתן בארץ ישראל. השמורה משמרת את נופי הנחל וכוללת גם צמחייה, בעלי חיים ונופים היסטוריים. שטח השמורה הוא 16,490 דונם, מה שהופך אותה לשמורה הגדולה ביותר במערב השומרון. בתוך השמורה זורם נחל קנה לאורך 15 קילומטרים, ומתחבר במערבה עם ואדי אבו עמאר.

השמורה מתפרשת לאורכו של נחל קנה, בין עמנואל, קרני שומרון ומעלה שומרון מצפון לגוש יקיר מדרום, ומהווה מרכז פנאי טבעי עבור תושבי האזור כולו.

בשמורה מספר מוקדי עניין, ביניהם מעיינות הרחצה של הנחל, מערת נחל קנה, ח'ירבת שחאדה ודולינת אל-מחפוד. בנוסף קיימות בה תופעות קרסטיות רבות, נמצאות בה מספר רב של מערות, ביניהן מערות נטיפים, ואתרים ארכאולוגיים.

חלקים ניכרים מהשמורה היו חלק משמורת טבע במקום עוד מימי המנדט הבריטי על ארץ ישראל, שכלל עשרה מעיינות וחורש ים-תיכוני בשתי גדות הנחל. השמורה המחודשת אושרה ב-18 בנובמבר 1992.

השמורה ייחודית במגוון התופעות הגאולוגיות והגיאומורפולוגיות שבה, ובמגוון הצומח ובעלי החיים החיים בה.

הכניסה לשמורה חינם, ונמצאים בה מספר שבילי טיול.

 נחל קנה 
קטע נחל קנה העובר בשמורת הטבע שופע מעיינות. להלן רשימה של המעיינות העיקריים בנחל, בקטע זה:
 עין כפר קרע – מעיין שנמצא בתוך מערה. במרכזו ניצב עמוד תמך. בסמוך למעיין בריכה קטנה ועמוקה.
 עין תנור – נביעה קטנה, ממנה זורמים המים מרחק של כ-100 מטרים לבריכת הצבים. שיחי פטל מכסים את אזור הנביעה וגורמים לכך שקשה להבחין בו.
 עין פוואר – מעיין הנאגם בסכר על הנחל, שיוצר בריכה גדולה, שגובהה עשרות סנטימטרים ספורים, והיא מלאה באבנים וירוקת. ניתן לראות בה נחשי מים.
 עין אל-בצה – מעיין הזורם לבריכה בצורת ריבוע, שבצמוד אליה עץ דקל. בסמוך לבריכה מצויים שולחנות שהציבה קק"ל.
 עין אל-חוואר – נביעה הנאגמת לבריכה רדודה של מים צלולים בין שיחי פטל. חיים בה סרטנים ודו-חיים. בסמוך אליה הוצב שולחן קק"ל, החשוף לשמש. מעליה מצוי בוסתן.

בתקופת הקיץ, כאשר הנהר אינו זורם בשיא עוצמתו, נקווים המים אל הבריכות הנמצאות לאורך תוואי הנחל. בריכות אלה קיימות כל השנה. בריכה ידועה מהשמורה היא בריכת הצבים, המקבלת את מימיה מעין תנור. עומקה יכול להגיע למעל לחצי מטר, ובקיץ היא אינה נראית מזמינה במיוחד. בבריכה אוכלוסייה של צב הנחלים.

 אתרים 
בשמורה מספר אתרים בולטים:
 דולינת אל-מחפוד – אחת המערות הגדולות שנמצאות בשמורה, שקרסה, והשאירה אחריה דולינה שהמצוק סביבה מגיע לגובה של כ-12 מטרים. במרכז המערה נמצאים שרידים של מה שהיה תקרתה.
 מערת נחל קנה – מערה עתיקה עם שרידים פרהיסטוריים.
 מערת אל-שייטאן – מערת נטיפים הכוללת מערכת מחילות ואולמות, שאורכה כ-310 מטרים. המערה התגלתה בשנת 2012.

 ארכאולוגיה 
בשמורה מספר אתרים ארכאולוגיים, בהם חורבת שחאדה, יישוב יהודי קדום המתוארך לתקופת בית המקדש השני, ממנו תצפית טובה על מישור החוף ומרכז האוכלוסייה של ישראל, מחדרה לגדרה. בנוסף מצויים באזור שפע של ממצאי חקלאות קדומה.

בחלק מהמערות בשמורה נמצאו שרידים פרהיסטוריים, ובפרט במערת נחל קנה.

 קרסט 
באזור תופעות קרסטיות רבות, וביניהן נופי טרשים מפותחים, מערות נטיפים, בורות קרסטיים ודולינה.

אחת ממערות הנטיפים, "מערת אל-שייטאן", התגלתה בשנת 2012 באזור זה, ובה נמצאה מערכת מחילות ואולמות באורך כולל של כ-310 מטרים.

 חי 
אוכלוסיית בעלי החיים בנחל כוללת חזירי בר וצבאים, כאשר במערות השמורה נמצאים עטלפי חרקים. בתחומי השמורה מקננים גם עופות דורסים, כמו עיט ניצי וחיוויאי. בשמורה נצפה גם דלק.

 צומח 
בשמורה גדלה צמחיית מים מגוונת, הכוללת קנה וסמר, ולאורך גדות הנחל גדל שיח-אברהם מצוי. בנוסף גדלים בשומרה חרוב מצוי, אלת המסטיק, אלון מצוי ואלה ארצישראלית. מערבית לחיבור נחל קנה עם ואדי אבו עמאר, הנוף הופך לנוף של בתה עשבונית.

בקרבת השמורה נמצאים השטחים החקלאיים של דיר איסתיא, בהם בוסתנים, חלקות שלחין ופרדסים.

בתקופת האביב האזור פורח וירוק.

 קישורים חיצוניים 

 המלצות טיול בנחל קנה, באתר רשות הטבע והגנים



 הערות שוליים 

קטגוריה:השומרון: גנים לאומיים
קטגוריה:השומרון: שמורות טבע
קטגוריה:גוש יקיר
קטגוריה:גוש קנה